次韻和成老謝何伯震
作者：鄒浩
朝代：宋

paragraphs: 滄溟倒挽供缾罍，少年取醉真豪哉。
天旋地轉膽如斗，何獨謫仙方逸才。
爾來意氣折憂患，霜雪仍從雙鬢催。
吾師吾友得渾沌，有口不復□□開。
賓筵竟日但趺坐，竦聽搖犀談玉杯。
中分魯國兩夫子，道德未逢賢者哀。
黄鍾大呂相應和，儒風賴以扶傾頹。
伊予幸甚獲親炙，獨愧不如匡鼎來。